ระเบียบสำนักงานกลางชั่งตวงวัดว่าด้วยแนวทางปฏิบัติเกี่ยวกับการรับค่าทำการและค่าพาหนะเดินทางของพนักงานเจ้าหน้าที่ในการตรวจสอบให้คำรับรองเครื่องชั่งตวงวัดนอกสถานที่พ.ศ. ๒๕๖๑ ด้วยพระราชบัญญัติมาตราชั่งตวงวัด พ.ศ. ๒๕๔๒ และที่แก้ไขเพิ่มเติมกำหนดให้เครื่องชั่งตวงวัดต้องได้รับการตรวจสอบและให้คำรับรองจากพนักงานเจ้าหน้าที่ในกรณีเครื่องชั่งตวงวัดที่จะต้องตรวจสอบติดตรึงอยู่กับที่หรือยากแก่การเคลื่อนย้ายหรือมีจำนวนมากผู้ครอบครองเครื่องชั่งตวงวัดหรือผู้ประกอบธุรกิจเครื่องชั่งตวงวัดจะยื่นคำขอให้พนักงานเจ้าหน้าที่ไปตรวจสอบให้คำรับรองนอกสถานที่สำนักงานกลางหรือสำนักงานสาขาก็ได้โดยเสียค่าทำการตามอัตราที่กำหนดในกฎกระทรวงและค่าพาหนะเดินทางเท่าที่จำเป็นและใช้จ่ายไปจริงให้แก่พนักงานเจ้าหน้าที่ผู้ปฏิบัติงานเพื่อให้การเรียกเก็บเงินค่าทำการและค่าพาหนะเดินทางของพนักงานเจ้าหน้าที่เป็นไปด้วยความถูกต้องเรียบร้อย โปร่งใส และเป็นมาตรฐานเดียวกัน อาศัยอำนาจตามความในมาตรา ๖ (๕) แห่งพระราชบัญญัติมาตราชั่งตวงวัดพ.ศ. ๒๕๔๒ อธิบดีกรมการค้าภายใน จึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบสำนักงานกลางชั่งตวงวัด ว่าด้วยแนวทางปฏิบัติเกี่ยวกับการรับค่าทำการและค่าพาหนะเดินทางของพนักงานเจ้าหน้าที่ในการตรวจสอบให้คำรับรองเครื่องชั่งตวงวัดนอกสถานที่พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ กรณีเครื่องชั่งตวงวัดที่จะต้องตรวจสอบติดตรึงอยู่กับที่หรือยากแก่การเคลื่อนย้ายหรือมีจำนวนมากและผู้ครอบครองเครื่องชั่งตวงวัดหรือผู้ประกอบธุรกิจเครื่องชั่งตวงวัดได้ยื่นคำขอให้พนักงานเจ้าหน้าที่ไปตรวจสอบให้คำรับรองเครื่องชั่งตวงวัดนอกสถานที่สำนักงานกลางหรือสำนักงานสาขาผู้ครอบครองเครื่องชั่งตวงวัดหรือผู้ประกอบธุรกิจเครื่องชั่งตวงวัดต้องเสียค่าทำการตามอัตราที่กำหนดในกฎกระทรวงกำหนดค่าธรรมเนียมเกี่ยวกับการประกอบธุรกิจชั่งตวงวัดและค่าทำการตรวจสอบเครื่องชั่งตวงวัดนอกสถานที่ของพนักงานเจ้าหน้าที่พ.ศ. ๒๕๖๐ ลงวันที่ ๗ กุมภาพันธ์ พ.ศ. ๒๕๖๐ และค่าพาหนะเดินทางเท่าที่จำเป็นและใช้จ่ายไปจริงให้แก่พนักงานเจ้าหน้าที่ผู้ปฏิบัติงานห้ามมิให้พนักงานเจ้าหน้าที่ผู้ปฏิบัติงานเรียก รับหรือยอมจะรับทรัพย์สิน หรือประโยชน์อื่นใดจากผู้ยื่นคำขอนอกจากค่าทำการและค่าพาหนะเดินทางตามวรรคหนึ่งข้อ ๔ เมื่อพนักงานเจ้าหน้าที่ผู้ปฏิบัติงานได้รับเงินค่าทำการและค่าพาหนะเดินทางตามข้อ๓ แล้ว ให้ออกใบสำคัญรับเงินไว้เป็นหลักฐานด้วยทุกครั้งโดยใบสำคัญรับเงินให้เป็นไปตามแบบท้ายระเบียบนี้ข้อ ๕ เมื่อพนักงานเจ้าหน้าที่ผู้ปฏิบัติงานออกใบสำคัญรับเงินแล้วให้ปฏิบัติ ดังต่อไปนี้(๑) มอบต้นฉบับใบสำคัญรับเงิน (ฉบับสีขาว) ให้แก่ผู้ยื่นคำขอตามข้อ ๓(๒) นำคู่ฉบับใบสำคัญรับเงิน (ฉบับสีฟ้า)แนบไว้กับรายงานการตรวจสอบให้คำรับรองเครื่องชั่งตวงวัดนอกสถานที่ของพนักงานเจ้าหน้าที่และเก็บไว้ ณ สำนักงานกลางหรือสำนักงานสาขา แล้วแต่กรณี(๓) นำสำเนาใบสำคัญรับเงิน (ฉบับสีชมพู) แนบไว้กับสมุดใบสำคัญรับเงินและให้พนักงานเจ้าหน้าที่ผู้ปฏิบัติงานเก็บรักษาไว้ข้อ ๖ ให้สำนักงานกลางชั่งตวงวัด กรมการค้าภายในกระทรวงพาณิชย์จัดหาสมุดใบสำคัญรับเงินและจัดทำทะเบียนเพื่อควบคุมและตรวจสอบการเบิกจ่ายสมุดใบสำคัญรับเงินให้สำนักงานสาขารายงานการใช้ใบสำคัญรับเงินและใบสำคัญรับเงินที่คงเหลือเป็นหนังสือให้สำนักงานกลางชั่งตวงวัดทราบ ภายในสามสิบวันนับแต่วันสิ้นปีงบประมาณข้อ ๗ ให้อธิบดีกรมการค้าภายใน เป็นผู้รักษาการตามระเบียบนี้ประกาศ ณ วันที่ ๒๖ เมษายน พ.ศ. ๒๕๖๑บุณยฤทธิ์ กัลยาณมิตรอธิบดีกรมการค้าภายใน[เอกสารแนบท้าย]๑. แบบใบสำคัญรับเงินแนบท้ายระเบียบสำนักงานกลางชั่งตวงวัด ว่าด้วยแนวทางปฏิบัติเกี่ยวกับการรับค่าทำการและค่าพาหนะเดินทางของพนักงานเจ้าหน้าที่ในการตรวจสอบให้คำรับรองเครื่องชั่งตวงวัดนอกสถานที่พ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๒๐ เมษายน ๒๕๖๑นุสรา/ตรวจ๒๑ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๒๔ ง/หน้า ๑๑/๓๑ พฤษภาคม ๒๕๖๑